ସଂସଦର କେନ୍ଦ୍ରୀୟ କକ୍ଷରେ ଜିଏସଟି ବ୍ୟବସ୍ଥାର ଶୁଭାରମ୍ଭ ଅବସରରେ ପ୍ରଧାନମନ୍ତ୍ରୀଙ୍କ ଉଦ୍ବୋଧନ

ଆଦରଣୀୟ ରାଷ୍ଟ୍ରପତି ମହୋଦୟ, ଆଦରଣୀୟ ଉପରାଷ୍ଟ୍ରପତି ମହୋଦୟ, ଲୋକସଭାର ବାଚସ୍ପତି, ପୂର୍ବତନ ପ୍ରଧାନମନ୍ତ୍ରୀ ଆଦରଣୀୟ ଦେବଗୌଡ଼ା ଜୀ, ମନ୍ତ୍ରୀ ପରିଷଦର ମୋର ସାଥୀ, ସଂସଦର ସମସ୍ତ ସଦସ୍ୟଗଣ ଏବଂ ବିଭିନ୍ନ କ୍ଷେତ୍ରରୁ ଆସିଥିବା ବରିଷ୍ଠ ମହାନୁଭବ । ରାଷ୍ଟ୍ର ନିର୍ମାଣରେ କେତେକ ଏପରି କ୍ଷଣ ଆସିଥାଏ ଯେଉଁ କ୍ଷଣରେ ଆମେ କୌଣସି ନୂଆ ମୋଡ଼ ନେଇଥାଉ, ନୂଆ ଲକ୍ଷ୍ୟ ଦିଗରେ ପହଂଚିବାର ପ୍ରୟାସ କରିଥାଉ । ଆଜି ମଧ୍ୟରାତ୍ରି ସମୟରେ ଆମେମାନେ ମିଶି ଦେଶକୁ ଆଗେଇ ନେବାର ମାର୍ଗ ସୁନିଶ୍ଚିତ କରିବାକୁ ଯାଉଛୁ । କିଛି ସମୟ ପରେ, ଦେଶ ଏକ ନୂଆ ବ୍ୟବସ୍ଥା ଦିଗରେ ଆଗେଇଯିବ । 125 କୋଟି ଦେଶବାସୀ ଏହି ଐତିହାସିକ ଘଟଣାର ସାକ୍ଷୀ ରହିଛନ୍ତି । ଜିଏସଟିର ଏହି ପ୍ରକ୍ରିୟା, ଏହା କେବଳ ଅର୍ଥବ୍ୟବସ୍ଥାର ପରିଧି ମଧ୍ୟରେ ସୀମିତ ନାହିଁ, ଏହା ମୁଁ ଗ୍ରହଣ କରିବି ନାହିଁ । ଅନେକ ବର୍ଷ ଧରି ଭିନ୍ନ ମହାନୁଭବଙ୍କ ମାର୍ଗଦର୍ଶନରେ, ନେତୃତ୍ୱରେ, ଭିନ୍ନ ଭିନ୍ନ ଦଳ ଦ୍ୱାରା ଯେଉଁ ପ୍ରକ୍ରିୟା ଚାଲିଛି, ତାହା ଏକ ପ୍ରକାର ଭାରତର ଲୋକତନ୍ତ୍ରର, ଭାରତର ସଂଘୀୟ ଢାଂଚାର, କୋ-ଅପରେଟିଭ୍ ଫେଡେରାଲଜିମ୍ (ସହଯୋଗୀ ସଙ୍ଘୀୟ ବ୍ୟବସ୍ଥା)ର ଏକ ବହୁ ବଡ଼ ଉଦାହରଣ ରୂପରେ ଆଜି ଆମକୁ ଏହି ଅବସର ଜୁଟିଛି । ଏହି ପବିତ୍ର ଅବସରରେ ନିଜର ବହୁମୂଲ୍ୟ ସମୟ ବାହାର କରି ଆସିଥିବାରୁ, ମୁଁ ହୃଦୟରୁ ଆପଣମାନଙ୍କୁ ସ୍ୱାଗତ କରୁଛି, ଆପଣମାନଙ୍କୁ କୃତଜ୍ଞତା ଜଣାଉଛି । ଏହି ଯେଉଁ ମାର୍ଗ ଆମେ ସମସ୍ତେ ନିର୍ଦ୍ଧାରଣ କରିଛୁ, ଯେଉଁ ରାସ୍ତା ଆମେ ବାଛିଛୁ, ଯେଉଁ ବ୍ୟବସ୍ଥା ଆମେ ବିକଶିତ କରିଛୁ; ଏହା କୌଣସି ଗୋଟିଏ ଦଳର ସିଦ୍ଧି ନୁହେଁ, ଏହା କୌଣସି ଗୋଟିଏ ସରକାରଙ୍କ ସିଦ୍ଧି ନୁହେଁ, ଏହା ଆମ ସମସ୍ତ ମିଳିତ ଭାଗିଦାରୀରେ ଗଠିତ ଐତିହ୍ୟ, ଆମ ସମସ୍ତଙ୍କ ମିଳିତ ପ୍ରୟାସର ପରିଣାମ । ଏବଂ ରାତ୍ରି 12ଟା ସମୟରେ ଏହି କେନ୍ଦ୍ରୀୟ କକ୍ଷରେ ଆମେ ଏକତ୍ରିତ ହୋଇଛୁ । ଏହି ସେହି ସ୍ଥାନ ଯେଉଁଠି ରାଷ୍ଟ୍ରର ଅନେକ ମହାପୁରୁଷମାନଙ୍କ ପଦଚିହ୍ନ ଦ୍ୱାରା ଏହି ସ୍ଥାନ ନିଜକୁ ପବିତ୍ର କରିଛି; ଏପରି ପବିତ୍ର ସ୍ଥାନରେ ଆମେ ବସିଛୁ । ଏବଂ ସେଥିପାଇଁ ଆଜି କେନ୍ଦ୍ରୀୟ କକ୍ଷ, ଏହି ଘଟଣା ସହିତ ଆମେ ମନେ ପକାଉଛୁ, 9 ଡିସେମ୍ବର, 1946, ସମ୍ବିଧାନର ସଭାର ପ୍ରଥମ ବୈଠକର ଏହି ସଭାଗୃହ ସାକ୍ଷୀ ରହିଛି । ଆମେ ସେହି ସ୍ଥାନରେ ବସିଛୁ, ଯେତେବେଳେ ସମ୍ବିଧାନ ସଭାର ପ୍ରଥମ ବୈଠକ ହୋଇଥିଲା । ପଣ୍ଡିତ ଜବାହରଲାଲ୍ ନେହରୁ, ମୌଲାନା ଅବଦୁଲ୍ କଲାମ ଆଜାଦ୍, ସର୍ଦ୍ଦାର ବଲ୍ଲଭ ଭାଇ ପଟେଲ୍, ବାବା ସାହେବ ଆମ୍ବେଦକର, ଆଚାର୍ଯ୍ୟ କୃପାଳାନୀ, ଡକ୍ଟର ରାଜେନ୍ଦ୍ର ବାବୁ, ସରୋଜିନୀ ନାଇଡ଼ୁ, ଏମାନେ ସମସ୍ତେ ମହାପୁରୁଷ ପ୍ରଥମ ଧାଡ଼ିରେ ବସିଥିଲେ । ସେହି ସଂସଦରେ ଯେଉଁଠି ଦିନେ 14 ଅଗଷ୍ଟ, 1947ର ରାତି 12ଟା ବେଳେ ଦେଶର ସ୍ୱାଧୀନତାର ସେହି ପବିତ୍ର ମହାନ ଘଟଣା; ଏହି ସ୍ଥାନ ତାହାର ସାକ୍ଷୀ ହୋଇ ରହିଛି । 26 ନଭେମ୍ବର, 1949ରେ ଦେଶ ସମ୍ବିଧାନକୁ ସ୍ୱୀକାର କରିଥିଲେ । ଏହି ସ୍ଥାନ ସେହି ମହାନ ଘଟଣାର ମଧ୍ୟ ସାକ୍ଷୀ ରୂପରେ ବିଦ୍ୟମାନ । ଏବଂ ଆଜି ବହୁ ବର୍ଷ ପରେ ଏକ ନୂଆ ଅର୍ଥ ବ୍ୟବସ୍ଥା ପାଇଁ, ସଂଘୀୟ ଢାଂଚା ପାଇ ନୂଆ ଶକ୍ତି ସହିତ ଜିଏସଟି ରୂପରେ ଏହି ପବିତ୍ର ସ୍ଥାନରେ ଊଦ୍ଧ୍ୱର୍କୁ ଯାଇ ମୁଁ ବୁଝିଛି ଯେ କୌଣସି ଅନ୍ୟ ସ୍ଥାନ, ଏହି କାମ ପାଇଁ ହୋଇପାରିବ ନାହିଁ । ସମ୍ବିଧାନର ମନ୍ଥନ 2 ବର୍ଷ, 11 ମାସ ଏବଂ 17 ଦିନ ପର୍ଯ୍ୟନ୍ତ ଚାଲିଥିଲା । ହିନ୍ଦୁସ୍ତାନର କୋଣଅନୁକୋଣରେ ବିଦ୍ୱାନଜନ ସେହି ତର୍କରେ ଭାଗ ନେଉଥିଲେ, ବାଦ-ବିବାଦ ହେଉଥିଲା, ରାଜି-ଅରାଜି ହେଉଥିଲେ, ସମସ୍ତେ ମିଶି ତର୍କ କରୁଥିଲେ, ରାସ୍ତା ଖୋଜୁଥିଲେ । କେତେବେଳେ ଏପାଖ, କେତେବେଳେ ସେପାଖ ହୋଇପାରୁନଥିଲେ, ମଝି ରାସ୍ତା ଖୋଜି ଚାଲିବାର ପ୍ରୟାସ କରୁଥିଲେ; ଠିକ୍ ସେହିପରି ଏହି ଜିଏସଟି ଏକ ଲମ୍ବା ବିଚାର-ପ୍ରକ୍ରିୟାର ପରିଣାମ । ସମସ୍ତ ରାଜ୍ୟ ସାଧାରଣ ଭାବେ, କେନ୍ଦ୍ର ସରକାରଙ୍କ ସହ ସମାନ ଭାବେ ଏବଂ ବର୍ଷ ବର୍ଷ ଧରି ଚର୍ଚ୍ଚା କରିଛନ୍ତି । ସଂସଦରେ ଏଥିପୂର୍ବରୁ ମଧ୍ୟ ସାଂସଦମାନେ, ତା’ପୂର୍ବରୁ ସାଂସଦମାନେ ଲଗାତାର ଏହା ଉପରେ ତର୍କ କରିଥିଲେ । ଏକପ୍ରକାର Best Brains of the Country, ସେମାନେ ଲଗାତାର ଏହି କାମ କରିଥିଲେ, ଏବଂ ତାହାର ପରିଣାମ ସ୍ୱରୂପ ଆଜି ଏହି ଜିଏସଟି ଆମେ ସାକାର ରୂପରେ ଦେଖିପାରୁଛେ । ଯେତେବେଳେ ସମ୍ବିଧାନ ପ୍ରଣୟନ ହେଲ, ସମ୍ବିଧାନ ସାରା ଦେଶର ନାଗରିକମାନଙ୍କୁ ସମାନ ସୁଯୋଗ, ସମାନ ଅଧିକାର, ସେଥିପାଇଁ ସୁନିଶ୍ଚିତ ବ୍ୟବସ୍ଥା ଛିଡ଼ା କରିଦେଇଥିଲା । ଏବଂ ଆଜି ଜିଏସଟି ଏକପ୍ରକାରରେ ସମସ୍ତ ରାଜ୍ୟଗୁଡ଼ିକର ମୋତିକୁ ଗୋଟିଏ ସୂତାରେ ବାନ୍ଧିବାର ଏବଂ ଆର୍ଥିକ ବ୍ୟବସ୍ଥା ଭିତରେ ଏକ ସୂଚାରୁ ବ୍ୟବସ୍ଥା ଆଣିବାର ଏକ ଗୁରୁତ୍ୱପୂର୍ଣ୍ଣ ପ୍ରୟାସ । ଜିଏସଟି ଏକ ସହଯୋଗୀ ସଙ୍ଘିୟ ବ୍ୟବସ୍ଥାର ଉଦାହରଣ, ଯାହା ଆମକୁ ସଦସର୍ବଦା ଆହୁରି ଅଧିକ ସାଥୀ ହୋଇ ଚାଲିବାର ଶକ୍ତି ଦେବ । ଜିଏସଟି, ଏହା ‘ଟିମ୍ ଇଣ୍ଡିଆ’ର କ’ଣ ପରିଣାମ ହୋଇପାରିବ, ଏହି ‘ଟିମ୍ ଇଣ୍ଡିଆ’ର କର୍ତ୍ତବ୍ୟ ଶକ୍ତିର, ସାମର୍ଥ୍ୟର ପରିଚାୟକ । ଏହି ଜିଏସଟି ପରିଷଦ କେନ୍ଦ୍ର ଏବଂ ରାଜ୍ୟ ମିଶି ସେହି ଅର୍ଥ ବ୍ୟବସ୍ଥାର ବିକଶିତ କରିଛନ୍ତି, ଯେଉଁଠି ଗରିବମାନଙ୍କ ପାଇଁ ଯାହା ପୂର୍ବରୁ ଉପଲବ୍ଧ ସେବା ଥିଲା, ସେହି ସମସ୍ତ ସେବାକୁ କାଏମ ରଖିଛନ୍ତି । ଦଳର ଯେକୌଣସି ବି ହୋଇଥାଉ, ସରକାର ଯେଉଁ ସ୍ଥାନର ବି ହୋଇଥାଉ, ଗରିବଙ୍କ ପ୍ରତି ସମ୍ବେଦନଶୀଳତା ଏହି ଜିଏସଟି ସହିତ ଯୋଡ଼ି ହୋଇଥିବା ଲୋକମାନେ ସମାନ ରୂପରେ ତାହାର ଚିନ୍ତା କରିଥିଲେ । ମୁଁ ଜିଏସଟି ପରିଷଦ ଅଭିନନ୍ଦନ ଜଣାଉଛି, ବର୍ତ୍ତମାନ ସୁଦ୍ଧା ଏହି କାମର ନେତୃତ୍ୱ ଯେଉଁ ଯେଉଁ ଲୋକମାନେ ନେଇଛନ୍ତି, ଅରୁଣ ଜୀ ବିସ୍ତୃତ ଭାବେ କହିଛନ୍ତି, ମୁଁ ତାହାର ପୁନରାବୃତି କରିବାକୁ ଚାହୁଁନାହିଁ । ମୁଁ ସେ ସମସ୍ତଙ୍କୁ ମଧ୍ୟ ଅଭିନନ୍ଦନ ଜଣାଉଛି, ଏହି ପ୍ରକ୍ରିୟାକୁ ଯେଉଁ ଯେଉଁ ଲୋକମାନେ ଆଗେଇ ନେଇଛନ୍ତି, ସେ ସମସ୍ତଙ୍କୁ ଅଭିନନ୍ଦନ ଜଣାଉଛି । ଆଜି ଜିଏସଟି କାଉନ୍ସିଲ୍ର ଅଷ୍ଟାଦଶ ବୈଠକ ହୋଇଥିଲା ଏବଂ କିଛି ସମୟ ପରେ ଜିଏସଟି ଲାଗୁ ହେବ । ଏହା ଏକ ସଂଯୋଗ ଯେ ଗୀତାରେ ମଧ୍ୟ 18ଟି ଅଧ୍ୟାୟ ଥିଲା ଏବଂ ଜିଏସଟି ପରିଷଦର ମଧ୍ୟ 18ଟି ବୈଠକ ହୋଇଛି ଏବଂ ଆମେ ସେହି ସଫଳତା ସହିତ ଆଗକୁ ବଢ଼ିଚାଲିଛୁ । ଏକ ଲମ୍ବା ପ୍ରକ୍ରିୟା ଥିଲା, ପରିଶ୍ରମ ଥିଲା, ଆଶଙ୍କା ଥିଲା, ରାଜ୍ୟଗୁଡ଼ିକର ମନରେ ଗଭୀର ପ୍ରଶ୍ନ ଥିଲା । କିନ୍ତୁ ଅସୀମ ପୁରୁଷାର୍ଥ, ପରିଶ୍ରମ, ମସ୍ତିଷ୍କର ଯେତେ ଶକ୍ତି ଉପଯୋଗ କରାଯାଇପାରିବ କରାଯାଇ ଏହାକୁ ପାରିତ କରାଯାଇଛି । ଚାଣକ୍ୟ କହିଥିଲେ – ୟଦ ଦୁରଂ ୟଦ ଦୁରାଦ୍ୱୟମ, ୟଦ ଚ ଦୁରୈ, ବ୍ୟବସ୍ଥିତମ୍, ତତ୍ ସର୍ବମ୍ ତପସା ସାଧ୍ୟମ ତପୋହିଦୁର୍ତିକ୍ରମମ୍ ।